ZALACSÁNYI KÖZÖS ÖNKORMÁNYZATI HIVATAL LÉTREHOZÁSÁRÓL SZÓLÓ MEGÁLLAPODÁS
módosítása
Zalacsány Község Önkormányzatának Képviselő-testülete (székhely: 8782 Zalacsány, Zrínyi Miklós utca 6., képviseli: Nagy Lászlóné polgármester), Ligetfalva Község Önkormányzatának Képviselő-testülete (székhely: 8782 Ligetfalva, Petőfi Sándor utca 1., képviseli: Fülöp Gábor polgármester), Nemesbük Község Önkormányzatának Képviselő-testülete (székhely: 8371 Nemesbük, Petőfi Sándor utca 1., képviseli: Dr. Simotics Barnabás Imre polgármester), valamint Zalaköveskút Község Önkormányzatának Képviselő-testülete (székhely: 8354 Zalaköveskút, Fő utca 6., képviseli: Hollós Mónika polgármester) a Zalacsányi Közös Önkormányzati Hivatal létrehozásáról szóló, 2025. január 1. napjától hatályos megállapodást 2027. január 1. napjától az alábbiak szerint módosítják:
1. A Megállapodás 3.3. pontja helyébe a következő rendelkezés lép:
3.3. A közös önkormányzati hivatal létszáma
Szakmai létszám:
· jegyző: 	            1 fő
· köztisztviselők: 	6 fő
ebből:
Zalacsányi székhely	3 fő 8 órában
Nemesbüki kirendeltség 	3 fő 8 órában
Összesen: 	7 fő

2. A Megállapodás 4.1.4. pontja helyébe a következő rendelkezés lép:
4.1.4. A 4.1.2. pont szerinti működtetési költségekhez az Önkormányzatok a lakosságarányosan jutó állami támogatás felett feladatellátási helyenként – amennyiben az önkormányzati hivatal tárgyévi költségvetésének elfogadásakor másképp nem állapodnak meg – az alábbiak alapján járulnak hozzá:
Zalacsány székhely: Zalacsány Község Önkormányzata és Ligetfalva Község Önkormányzata a jegyző személyi juttatásának és személyhez kapcsolódó juttatásának 50%-át viseli; a székhely kiadásainak 90%-át Zalacsány Község Önkormányzata, 10%-át Ligetfalva Község Önkormányzata viseli. A Nemesbüki Kirendeltségen foglalkoztatott, munkaidejének 50%-ában a Zalacsányi székhelyhez tartozó települések igazgatási feladatait ellátó igazgatási ügyintéző személyi juttatásának és az ahhoz kapcsolódó munkáltatói közterheknek 50%-át Zalacsány Község Önkormányzata viseli. E költségrész kizárólag Zalacsány Község Önkormányzatát terheli, arra a székhely kiadásainak 90–10%-os megosztási aránya nem alkalmazandó.

Nemesbüki Kirendeltség: Nemesbük Község Önkormányzata és Zalaköveskút Község Önkormányzata a jegyző személyi juttatásának és személyhez kapcsolódó juttatásának 50%-át viseli. A Nemesbüki Kirendeltségen foglalkoztatott igazgatási ügyintéző személyi juttatásának és az ahhoz kapcsolódó munkáltatói közterheknek a Zalacsány Község Önkormányzata által viselt 50%-ot meghaladó része a kirendeltség költségének minősül. A kirendeltség kiadásainak 90%-át Nemesbük Község Önkormányzata, 10%-át Zalaköveskút Község Önkormányzata viseli.
3. A Megállapodás jelen módosítással nem érintett rendelkezései változatlan tartalommal hatályban maradnak.
4. Jelen módosítás 2027. január 1. napján lép hatályba. A Megállapodás módosítását a fenntartó önkormányzatok képviselő-testületei 2026.  szeptember 23. napján megtartott együttes ülésükön minősített többséggel jóváhagyták.
Zalacsány, 2026. szeptember 23.

ZÁRADÉK:
Jelen megállapodást  
Zalacsány Község Önkormányzata Képviselő-testülete a     /2026. (IX.23.)  határozatával
Ligetfalva Község Önkormányzata Képviselő-testülete a     /2026. (IX.23.)  határozatával
Nemesbük Község Önkormányzata Képviselő-testülete a    /2026. (IX.23.)  határozatával
Zalaköveskút Község Önkormányzata Képviselő-testülete a    /2026. (IX.23.)  határozatával
fogadta el.
	Zalacsány, 2026. szeptember 23.                                        dr. Prótár Henrietta 
					 jegyző


